text: Premiere i aften på nyt TV Syd-program
  17 september 2012 kl. 12.18
  TV Syd har i aften kl. 20 premiere på "En kammeratlig samtale" - et program, hvor gæsterne har noget på spil.
  Et helt nyt program har i aften premiere på TV Syd. Det hedder "En kammeratlig samtale" og sendes kl. 20.
  - Jeg glæder mig til at komme i luften med programmet i aften. ?En Kammeratlig Samtale? giver mig god tid til at tale med gæsterne og kræve grundige svar på spørgsmålene. Det bliver helt anderledes end i vores nyhedsudsendelser, hvor jeg typisk kun har et par minutter sammen med gæsten, siger programmet faste vært, Massimo Grillo. 
  Han vil de kommende måneder tage fat på aktuelle emner med afsæt i det syd- og sønderjyske. 
  - ?En Kammeratlig Samtale? kan handle om alt, der er oppe i tiden. Det vigtigste er, at hovedpersonen har noget på spil og er klar til at slås for sine synspunkter. Jeg vil have gæster, der taler på vegne af sig selv ? ikke som repræsentant for en forening eller et parti, siger Massimo Grillo. 
  Aftenens gæst er Martin Jensen, der er afdelingsformand for 3F i Vejle.
  